### Beslutninger

Fremsendes til behandling i 1. fællesmøde mellem Magistraten og Økonomiudvalget efter behandling i byrådets møde den 13. september 2023. Sagen blev behandlet sammen med sagerne 3-8.

###

.

### Resume

[adresse] har en grundlæggende sund økonomi. Vi har gennem de seneste år truffet fornuftige, men også hårde beslutninger. Udgangspunktet for budgetlægningen er derfor et budget i balance, når vi indregner de administrative besparelser.

Samlet set prioriteres 937 mio. kr. i budgetperioden ekstra til den bogernære service via budgetmodellerne. Det til trods er velfærden for de mest sårbare og udsatte i kommunen på tværs af alder under pres. Derfor afsættes en Velfærdspulje svarende til ½ % af de decentraliserede rammer, der kan sikre omprioritering af velfærden. Samtidig er der bundne opgaver med at løse budgetud-fordringer i Østjyllands Brandvæsen og den kollektive trafik, derfor omprioriteres 0,97 % af de decentraliserede rammer i Borgmesteren Afdeling, Kultur og Borgerservice og Teknik og Miljø hertil.

Regeringen annoncerede torsdag den 24. august, at kommunerne tilføres 650 mio. kr. Når [adresse] andel af disse penge indregnes i den samlede økonomi, er der et årligt råderum på 37 mio. kr.

### Beslutningspunkter

Det indstilles:

At 1) byrådet drøfter og godkender eventuelle ændringer til budgetforslaget 2024. Budgetforslaget er beskrevet i nedenstående.

### Sagsforløb

Udvalg: Magistraten

Dato: 04-09-2023

Kenny Koch: 3

Fremsendes til [adresse] med bemærkning, at Magistraten i mødet den 4. september 2023 anbefaler, at byrådet tiltræder Borgmesterens Afdelings indstilling af 25. august 2023.

Ronnie Christiansen tog forbehold.

Ebbe Petersen tog forbehold vedrørende bl.a. forudsætninger på indtægtssiden i budgetforslaget.

Rådmand Jørgen Christiansen tog forbehold vedrørende bl.a. foreslåede omprioriteringer vedrørende kollektiv trafik og beredskabet i budgetforslaget.

Rådmand Peter Jespersen tog forbehold vedrørende forudsætninger på indtægtssiden i budgetforslaget.

Freddy Østergaard tog forbehold vedrørende forudsætninger på indtægtssiden, foreslåede omprioriteringer vedrørende kollektiv trafik og beredskabet, og foreslåede anlægsforskydninger mellem årene.

Ebbe Mikkelsen tog forbehold.